text: Vejle med i opløbet om årets ?Ungdomskommunepris?
  20 oktober 2010 kl. 08.36
  Prisens formål er at belønne kommuner, der gør en ekstraordinær indsats for at forbedre unges vilkår.
  Det er Dansk Ungdoms Fællesråd - DUF - der uddeler Ungdomskommuneprisen.
  Vejle Kommune er i år nomineret til prisen.
  Ikke bare én men to gange i år har DUF modtaget indstillinger af Vejle Kommune til Ungdomskommuneprisen 2011. 
  I den ene af indstillingerne skriver indstilleren:
  ?Vejle kommune er førende indenfor integration. Det kan ses tydeligt på antal frivillige unge nydanskere, antal aktive nydanske foreninger og den faldende kriminalitet/hærværk begået af nydanskere.? 
  Den anden indstilling handler om de unge, der gør en aktiv indsats for kommunens ungdomskultur -  eksempelvis i form af kulturfestival, studiestartskoncert, KulturPiloter, Ungdomskulturhus og UXP ? et nyhedssite for unge af unge.
  - Med prisen ønsker vi at give en symbolsk belønning til de kommuner, der gør en særlig indsats på ungdomsområdet. Det er vigtigt, at der er kommuner, der går forrest på ungdomsområdet, og det fortjener anerkendelse, siger Martin Justesen, formand for DUF.
  Prisen overrækkes i starten af 2011.
  